|  |  |
| --- | --- |
| **Manyleb y Swydd a’r Person** | |
| **Teitl y swydd:** | **Uwch-swyddog Cyfathrebu** |
| **Aelod o'r Senedd:**  **Cyfeiriad:** | **Grŵp Llafur Cymru**  **MBS-080-22** |
| **Band cyflog:** | **Band 1** |
| **Ystod cyflog:** | **£27,450 – £38,740**  *Disgwylir i'r holl staff newydd ymuno ar isafswm graddfa'r band cyflog priodol. Bydd staff unigol, yn amodol ar berfformiad boddhaol, yn symud i fyny'r raddfa gynyddrannol un pwynt ar y tro bob blwyddyn, ar y dyddiad dechrau eu cyflogaeth, nes iddynt gyrraedd uchafswm y raddfa ar gyfer eu band cyflog.* |
| **Oriau gwaith:** | **Amser llawn – 37 awr** |
| **Natur y penodiad:** | **Parhaol** |
| **Lleoliad:** | **Senedd Cymru / Welsh Parliament, Bae Caerdydd, a rhywfaint o weithio gartref, o bosibl** |
| **Diben y swydd** | |
| Diben y rôl hon yw hyrwyddo gwaith Grŵp Llafur Cymru yn y Senedd.  Bydd deiliad y swydd:   * Yn arwain y broses o ddatblygu a chyflawni gwaith cyfathrebu strategol a digidol y Grŵp. * Yn meithrin ac yn cynnal perthynas waith dda gyda'r cyfryngau a dylanwadwyr cymdeithasol ar ran y Grŵp. * Yn rhoi cyngor a chymorth i Aelodau'r Grŵp er mwyn gwneud y gorau o'u gallu i gyfathrebu mewn perthynas â’u gwaith. * Yn mireinio sgiliau’r Aelodau a'u staff o ran cynhyrchu cynnwys digidol a defnyddio ystod o adnoddau cyfathrebu. | |
| **Prif ddyletswyddau** | |
| * Arwain y broses o ddylunio a gweithredu gwaith cyfathrebu strategol y Grŵp, ar y cyd ag Aelodau, eu staff a swyddogion y Grŵp. * Datblygu cynnwys digidol diddorol i hyrwyddo gwaith Aelodau o’r Senedd sy’n rhan o Grŵp Llafur Cymru. * Bod yn brif bwynt cyswllt yn y swyddfa ar gyfer holl ymholiadau'r cyfryngau, gyda chyfrifoldeb am feithrin a chynnal perthynas dda gyda chysylltiadau allweddol. * Monitro holl sianeli’r cyfryngau a rhoi cyngor rhagweithiol ac adweithiol i Aelodau, eu staff a swyddogion y Grŵp. * Mynd ati’n rheolaidd i baratoi amrediad llawn o ddeunyddiau ysgrifenedig ac electronig y gellir eu haddasu sy'n hyrwyddo gwaith Aelodau o’r Senedd sy’n rhan o Grŵp Llafur Cymru ymhlith etholwyr, cymunedau a'r cyfryngau lleol a rhanbarthol. * Rhoi cyngor a hyfforddiant er mwyn mireinio sgiliau staff cymorth yr Aelodau o ran defnyddio adnoddau cyfathrebu digidol. * Cydgysylltu â Phennaeth Cyfathrebu Llafur Cymru a Chynghorwyr Arbennig er mwyn hyrwyddo gwaith yr Arweinydd a Grŵp Llafur Cymru. * Cydgysylltu â swyddogion eraill y Grŵp a phobl eraill er mwyn sicrhau bod gwybodaeth yn cael ei darparu’n rheolaidd i Aelodau'r Grŵp, a hynny fel y gallant chwarae rhan lawn ym musnes y Senedd. * Ymgymryd â dyletswyddau rhesymol eraill ar gais Pennaeth y Swyddfa, y Prif Chwip, swyddogion y Grŵp a’r Arweinydd. | |
| **Manyleb y Person** | |
| **Gwybodaeth a Phrofiad Hanfodol**   * Dealltwriaeth ardderchog o rôl y Senedd, materion cyfoes, gwleidyddiaeth Cymru a'r amgylchedd gwleidyddol ehangach. * Profiad o weithio ym maes cyfathrebu digidol a’r cyfryngau, fel swyddog y wasg / cyfathrebu, neu o fewn y sector cysylltiadau cyhoeddus. * Gwybodaeth a dealltwriaeth dda o dechnegau ar gyfer ymdrin â'r cyfryngau, yn ogystal â llunio a gweithredu cynllun cyfathrebu. * Profiad amlwg o ddefnyddio meddalwedd dylunio a golygu i greu cynnwys ar gyfer sianeli cyfryngau digidol, a phrofiad o ymdrin â chyfryngau cymdeithasol. * Dealltwriaeth dda o agenda polisi Llafur Cymru. * Profiad o weithio mewn amgylchedd lle’r ydych o dan bwysau. * Profiad o waith gweinyddol a gwybodaeth dda am systemau swyddfa. * Dealltwriaeth o Egwyddorion Bywyd Cyhoeddus Nolan ac ymrwymiad iddynt.   **Cymwysterau Hanfodol**   * Gradd, Cymhwyster NVQ lefel 3/4 neu brofiad cyfatebol perthnasol.   **Sgiliau ac Ymddygiadau Hanfodol**   * Y gallu i gyfathrebu'n glir ac yn effeithiol ag Aelodau etholedig a chydweithwyr ar bob lefel, o Weinidogion y Cabinet ac Aelodau meinciau cefn y Senedd i’w staff cymorth a swyddogion, staff Comisiwn y Senedd, ac aelodau o'r cyhoedd. * Y gallu i siarad yn glir, yn gryno ac yn hyderus gyda newyddiadurwyr. * Sgiliau cyfathrebu ysgrifenedig o’r radd flaenaf. * Sgiliau rhyngbersonol ardderchog. * Tystiolaeth o’r gallu i weithio'n llwyddiannus fel rhan o dîm. * Y gallu i weithio i derfynau amser tynn, yn aml ar eich liwt ei hun, ynghyd â'r gallu i weithio'n hyblyg ac i ymdopi ag amrywiaeth o dasgau ar yr un pryd. * Sgiliau TGCh / digidol effeithiol, yn enwedig o ran defnyddio offer i greu cynnwys fideo neu ddelweddau at ddibenion ymgysylltu, gan ddefnyddio pecynnau Microsoft, a / neu'r gallu i ddysgu’r sgiliau hyn yn gyflym. * Y gallu i ddangos sensitifrwydd a sicrhau bod y safonau cyfrinachedd uchaf yn cael eu cynnal   **Sgiliau Dymunol**   * Y gallu i gyfathrebu drwy gyfrwng y Gymraeg. | |

|  |
| --- |
| **Gwybodaeth ychwanegol** |
| Er gwybodaeth, bydd y penodiad yn amodol ar eirdaon a gwiriad diogelwch.  *Gan fod hon yn swydd o fewn Grŵp y Blaid, os bydd Arweinydd y Blaid yn newid, neu os bydd nifer Aelodau'r Grŵp yn newid, mae’n bosibl y daw’r swydd hon i ben.* |

Mae Grŵp Llafur Cymru yn gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn: hil; rhywedd; anabledd; crefydd / cred; cyfeiriadedd rhywiol; hunaniaeth o ran rhywedd; priodas / partneriaeth sifil; beichiogrwydd / mamolaeth; neu oedran.